MAJOR ลุ้นกำไรไตรมาส 4/61 โตเด่นแนะซื้อเป้า 30 บ. แถมยีลด์สูง6%
MAJOR ลุ้นกำไรไตรมาส 4/61 โตเด่นแนะซื้อเป้า 30 บ. แถมยีลด์สูง6%
15 ม.ค. 2562

บล.ทรีนีตี้ ระบุในบทวิเคราะห์ว่าวันนี้(15ม.ค.) ว่า บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR เตรียมพบกับรายได้และกำไรที่น่าประทับใจในช่วงไตรมาส4/61
คาดว่ารายได้ในช่วงไตรมาส4/61 ของ MAJOR จะเป็นรายได้ที่ดีที่สุดประจำไตรมาส 4 ของบริษัท โดยคาดว่าบริษัทจะมีรายได้เป็น 2,625 ล้านบาท (+41% เทียบช่วงเดียวกันของปีก่อน) และมีกำไรปกติอยู่ที่ 195 ล้านบาท พลิกจากขาดทุนในช่วงเดียวกันของปีก่อน
รายได้ที่แข็งแกร่งได้รับอานิสงส์จากหน้าหนังที่ดีในช่วงไตรมาส 4 โดยเฉพาะหนังไทย
จากกำไรที่ดีกว่าคาดเล็กน้อย ทำให้เราเชื่อว่า MAJOR จะมีกำไรปกติประจำปี 2018 ที่ 986 ล้านบาท (+24% เทียบช่วงเดียวกันของปีก่อน) ดีกว่าที่เราคาดเล็กน้อยและเป็นการเติบโตของกำไรครั้งแรกในรอบ 3 ปี
ปัจจุบันราคาหุ้นของ MAJOR อยู่ในระดับที่ต่ำที่สุดในรอบ 4 ปี โดยมี P/E ปี 2019 อยู่ที่เพียง 17.1 เท่า หรือคิดเป็น -1.5 SD บนค่าเฉลี่ย P/E ย้อนหลัง 3 ปี (figure 1) เรามองว่าราคาหุ้นลดลงมามากเกินไปหากเทียบกับกำไรในปี 2018 ที่จะสูงที่สุดในรอบ 5 ปี และมีแนวโน้มเติบโตต่อเนื่อง เป็นโอกาสอันดีที่จะเข้าลงทุน
ยังคงคำแนะนำ “ซื้อ” ในราคาเป้าหมายเดิมที่ 30 บาท นอกจากนี้ มีโอกาสที่บริษัทจะประกาศจ่ายเงินปันผลประจำปี 2018 อีกราว 0.6 บาท คิดเป็น Dividend yield ที่สูงถึง 5.8% ต่อปี